Claudine Guérin de Tencin

Claudine Alexandrine Guérin de Tencin Literatura-areto bat antolatu zuen idazle frantsesa izan zen. Bere bizitza nahiko ezaguna da, gutxienez bost biografia idatzi direlako berari buruz. Grenoblen jaio zen, bere aita, Antoine Guérin, Chambéryko Parlamentuko presidentea zen lekuan. Bere ama Buffévent-eko Louise izan zen.

Claudine moja izatera iritsi zen, baina sekularizatu egin zen Klemente XI.a aita santuaren baimen formalarekin. Ustez, maitasun-harremana izan zuen, Arthur Dillon soldadu irlandar erbesteratuarekin, artean moja zela. Parisen elkartu zen ahizparekin, eta han literatur areto bat ezarri zuen laster.   

Bere literatur aretora famatuen tropela joaten zen, berak bere basapiztiak edota ménagerie bezala ezagutzen zituenak: Bernard le Bovier de Fontenelle, Helvétius eta Charles de Secondat pentsalariak.hainbat Frantziako idazle ezagun joan ohi ziren, besteak beste Bernard Le Bovier de Fontenelle ta Charles Louis Secondat, Montesquieu baroia pentsalariak,  Pierre de Marivaux komediagilea, Antoine François Prévost elaberrigilea, Émilie du Châtelet matematikaria, Jean-François Marmontel entziklopedista edota René Antoine Ferchault de Réaumur entomologoa. 

Bere maitale eta ongile ugarien artean aipatzekoak dira Louis-Camus Destouches, zeinekin seme ez-legitimo bat izan zuen: Jean le Rond d'Alembert filosofo eta entziklopedista ezaguna izango zena, eta Guillaume Dubois, geroago lehen ministro eta artzapezpiku izango zena. Bere maitaleetako batek, Charles-Joseph de la Fresnaye, bere buruaz beste egin zuen bere etxean eta Claudinek denbora bat igaro behar izan zuen kartzelan, baina gerrora errugabetzat jo zuten.

 Idazlanak 

 Mémoires du Comte  de Comminge. Elaberria. Hainbat hizkuntzetara itzulia eta argitaratua, ingelesez (1746), italieraz (1754) eta gazteleraz (1828).
 Le Siège de Calais, Nouvelle Historique. La Haya, pero París, chez Jean Néaulme, 1739, 2 liburuki, urte berean bi aldiz argitaratua.
 Les Malheurs de l’amour. Insano nemo in amore sapit, Propert.  1747, 2 liburuki. 
 Anecdotes de la cour et du règne d’Édouard II, Roi d’Angleterre. Par Mde L.M.D.T., & Mde E.D.B., 1776.
 Correspondance du cardinal de Tencin, ministre d’État, et de  Madame de Tencin sa sœur, avec le duc de Richelieu, sur les intrigues de la cour de France depuis 1742 jusqu’en 1757, et surtout pendant la faveur des dames de Mailly, de Vintimille, de Lauraguais, de Châteauroux et de Pompadour, 1790. 
 Lettres de Mme. de Tencin au duc de Richelieu, Paris, L. Collin, An XIII - 1806. (9 gutun) 

 Erreferentziak 

 Ikus, gainera 
 Voltaire
 Madame d'Aulnoy
 Jeanne-Marie Leprince de Beaumont

Kategoria:Grenobletarrak
Kategoria:XVIII. mendeko emakume idazleak
Kategoria:Frantziako eleberrigileak
Kategoria:XVIII. mendeko Frantziako idazleak
Kategoria:Frantziako katolikoak
Kategoria:Mojak
Kategoria:Frantziako noblezia
Kategoria:Salonnière
Kategoria:Parisen hildakoak